ውድ ጠ/ሚኒስትር ዐቢይ - የእስር ቤቶችን ኃላፊዎች አሁኑኑ በጤናማ ዜጎች ለውጥ። እስካሁን የነበሩት በጥላቻ የደነዘዙ የእባቡ ልጆች ነበሩ። እነዚህ መርዘኛ እባቦች ሕዝቡን ነድፈው ፈጁት። የታሰረ ሰው አንድም ሳይቀራቸው በመርዛቸው እየነደፉ ከሰውነት ተራ አስወጡት- እነብርቱካን ሚዴቅሳን፣ አልማዝ ሠይፉን፣ ደበበ እሸቱን፣…. አስታውስ። ስለዚህ መታሰርና መመርመር ያለ ሆኖ የህግ ሠራተኞች ግን በሙያው የሠለጠኑና ዘመናዊ የታራሚ አያያዝ ዕውቀትና ትምህርት ያላቸው ሊሆኑ ይገባል። ሰዎች ወንጀል ሠሩም አልሠሩም አንዴ ማረፊያ ቤት ከገቡ በኋላ በጥላቻና በቂም በቀል እንዲሁም በዘረኝነት በሽታ በተለከፉ ዕብድ ሰዎች ሊሰቃዩ አይገባም። መቼም እዚሁ ቁጭ ብለህ ይሄን ሁሉ የወያኔ ጉድ ሳትሰማ አትቀርም። አንተ በሆነ አጋጣሚ ምናልባትም ወደህ ባልተወለድህበት የቤተሰብህ ዘር ምክንያት አንዱ የሚጠላህ አሳሪህ በጨለማ ክፍል ዘግቶብህ የእጅህን ጣቶች አሥሮቹንም ጥፍሮች በጉጠት ቢያወልቅ ምን ይሰማሃል? በአንድ ወንድምህ የወንድነት መለያህ ላይ ሁለት ሊትር ፈሳሽ የያዘ ኮዳ ቢያንጠለጥሉበትና በስቃዩ ቢደሰቱ ምን ትላለህ? ከዚህም ባለፈ እዚህ ላይ ልገልጸው የሚያሣፍረኝና ሰይጣን ራሱ እንኳን ተጠይፎ የማያደርገው ድርጊት በአንዱ ወዳጅህ ላይ ቢፈጽሙበት፣ በርሀብ ቢቀጡት፣ ለወራትና ዓመታት በጠባብ ጨለማ ክፍል ውስጥ ከብዙዎች እስረኞች ጋር ቢዘጉበት፣… ምን ይሰማሃል? የምልህ ሁሉ በዕብዶቹ እባቦች በዚህች ደቂቃ ሳይቀር በንጹሕ ዜጎች ላይ እየተፈፀመ ያለ ነገር እንጂ ልብ-ወለድ አይደለምው። ባንተ አስተዳደር ይህ አጸያፊ ተግባር በፍጥነት ተወግዶ ድርጊቱን ፈጻሚዎች ወደ ፍርድ መቅረብ አለባቸው። ወንጀል ሠርቶ መታሰር፣ በፍርድ ቤት ትዛዝም መገደል እኮ ያለና የነበረም ነው። በሀገራችን የለውጥ ንፋስ እየነፈሰ ባለበት በአሁኑ ወቅት ሳይቀር በትግራይ ውስጥ የሚሰቃዩ ወንድሞቻችንና እህቶቻችን በቅጡ ቢገደሉ እኮ ለነሱ ለሟቾቹም ሆነ ለኛ ለቆምነው እንደውለታ የሚቆጠር ነው። ይህን ርህራሄ የተሞላበትን በአግባቡ የመሞትን ዕድል እንኳን ወያኔዎች ሊሰጡን ፈቃደኛ አይደሉም - ማሰቃየትን እንደትልቅ የማሸነፊያ ስትራቴጂና የሥነ ልቦና እርካታ ምንጭ ይጠቀሙበታል። ስለዚህ እነዚህን እባቦች ከየማረሚያ ቤቶች ባፋጣኝ ካላወጣህ ጅምርህ ሁሉ የእምቧይ ካብ ይሆንና ደክመህ እንዳልደከምህ ትሆናለህ። የአንጀት ምክሬ ነውና ችላ እንዳትለው አደራህን። መታሰራቸውን ሰው ያወቀላቸው ተፈቱ፤ ያልታወቀላቸው በሽዎች የሚቆጠሩ አሉና ለነሱ በቶሎ ድረስላቸው። በመርዘኛ እባብ መነደፍ በዚህ ትውልድ ይብቃ።
